Public procurement notice: Contract Notice
Published: 2023-08-29
Buyer: HUS-yhtymä
Country: FI
Contract type: Supplies
Procedure: Open procedure
CPV classification: 33100000
Submission deadline: 2023-09-29
Award criteria: The most economic tender

Technical requirements: HUS-yhtymä pyytää tarjouksia EEG-tutkimusjärjestelmästä. Järjestelmä sisältää EEG-tutkimusten tekemiseen (”rekisteröinti”) ja lukemiseen tarvittavia laitteita, ohjelmistoja ja tietokantatoimintoja. Laitehankintoja varten tehtävän puitesopimuksen lisäksi tehdään erillinen palvelusopimus, joka kattaa EEG-tutkimusjärjestelmän käytön mahdollistavat jatkuvat palvelut. Hankinnan kohteena oleva järjestelmä on kuvattu tarkemmin tarjouspyynnössä ja sen liitteissä.
Kyseessä on useamman hankintayksikön yhteishankinta, joka toteutetaan hankintarenkaana. Tässä tarjouspyynnössä pyydettyjä tuotteita tulevat käyttämään: HUS-yhtymä (HUS),  Kymenlaakson hyvinvointialue, Helsingin kaupunki, Itä-Uudenmaan hyvinvointialue, Keski-Uudenmaan hyvinvointialue, Vantaan ja Keravan hyvinvointialue sekä Länsi-Uudenmaan hyvinvointialue. Ks. tarkemmat tiedot tarjouspyynnön sopimusliitteistä 5 ja 6.
Tilaaja valitsee kilpailutuksen perusteella yhden (1) sopimustoimittajan, jonka kanssa se tekee hankintasopimuksen (puitesopimus). Hankintasopimuksen kesto on kolme (3) vuotta, jonka jälkeen se on voimassa toistaiseksi. Sopimus kattaa hankittavien laitteiden toimitukset ja asennukset. Sopimuksen tarkempi sisältö ilmenee tarjouspyynnön liitteenä olevasta sopimusluonnoksesta (tarjouspyynnön liite 4).
Hankintasopimuksen lisäksi tehdään palvelusopimus. Palvelusopimus kattaa hankintasopimuksen perusteella hankittavan EEG-järjestelmän muut osat ja järjestelmän käytön mahdollistavat jatkuvat palvelut kuten rekisteröinti- ja lukuohjelmistot, tietokantatoiminnot ja tietokantatoimintojen ylläpidon, koulutuksen, puhelintuen, tarvikkeet sekä mahdolliset tutkimuskohtaisesti hinnoittellut palvelut. Sopimuksen perusteella voidaan myös hankkia hankintapäätöksen arvon mukaisesti erikseen määriteltäviä lisätöitä. Palvelusopimuksen kesto on neljä (4) vuotta, jonka jälkeen se on voimassa toistaiseksi. Palvelusopimuksen tarkempi sisältö ilmenee tarjouspyynnön liitteenä olevasta sopimusluonnoksesta (tarjouspyynnön liite 5).
Tilaaja hankkii tuotteita tarpeensa mukaisesti. Tilaaja ei sitoudu tiettyyn ostomäärään eikä ole korvausvelvollinen ostomäärän muutoksista sopimuskaudella.
Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
”Mikäli valituksi tulee laite, jonka palveluista HUSilla on jo sopimus, palvelusopimukselle on mahdollista sisällyttää Tilaajalla jo käytössä olevat EEG-laitteet tarjouksen mukaisella hinnalla. Lisähankinta toteutetaan, mikäli se katsotaan tarpeelliseksi. Tilaaja päättää lisähankintamahdollisuuden käytöstä hankintapäätöksen yhteydessä.”
Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot.
Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.